
MÚSICA I MISSATGE 
En el seu desè aniversari, 
la promotora musical 
Hace Color celebra la 
seva nova ubicació al 
bell mig de Sants. 
Pàgina 8 

La vida 


són 2 dies 

La vïda 
són 2 dies... 

PÀGINES CENTRALS 

Disc solidari de la formació de hip-hop At-Versaris amb 
quatre cançons noves, els beneficis del qual aniran 
destinats al Comitè de Conveni d’Autobusos de TMB. 

Pedra 

foguera 


PÀGINES CENTRALS 

El llibre sorgeix del col·lectiu literari Pèl Capell, format per mallorquines 
que estudien a Barcelona. Gairebé la totalitat dels poemes són inèdits i 
aconsegueix ajuntar 28 poetes i poetesses d’arreu dels Països Catalans. 


Les Alternatives exigeixen 
l’Espanya Industrial 



Un moment del cercacarrers de la Festa Major Alternativa del 2007. ALBERT GARCIA 


Falten poc menys de dos mesos per a la 
Festa Major i les Alternatives encara no 
saben on s’ubicarà el seu escenari 
durant el cap de setmana. 

La comissió organitzadora de la Festa 
Major Alternativa (FMA), que celebrarà 
la 14a edició, fa temps que treballa per 
aconseguir que l’Espanya Industrial si¬ 
gui el seu emplaçament permanent. De¬ 
fensen que el parc és el millor escenari 
per a uns actes que apleguen milers de 
persones i que se sumen al caràcter po¬ 
pular de la Festa Major santsenca. 

El Centre Social de Sants, per la se¬ 
va banda, ha fet públic un manifest de 


suport a la iniciativa. Considera que 
«els seus organitzadors tenen el mateix 
dret que qualsevol altra organització a 
mantenir i consolidar el seu model de 
festes». I demanen al Districte que faci 
marxa endarrera en la seva intenció de 
deixar una part molt important de la 
població sense la seva festa major. 

Les aportacions de resolució per 
part dels organitzadors no han acon¬ 
seguit moure la posició del Districte, 
que el passat 16 de juny reafirmava la 
seva postura de negar-se a cedir el 
parc. 

Pàgina 3 



Horst Stowasser 

L’escriptor alemany, que visitarà 
Sants per participar a la Universitat 


Lliure d’Estiu, ens explica com va 
veure Barcelona a la seva darrera vi¬ 
sita i també la Fase B del Projecte A. 
Aquest va iniciar-se a la dècada dels 
vuitanta per muntar projectes lli¬ 
bertaris pràctics que poguessin res¬ 
pondre als problemes reals. Actual¬ 
ment, amb aquesta fase B, està cris- 
tal·litzant-se en una experiència de 
convivència de gent en una casa co¬ 
muna per presentar una alternativa 
de dignitat vital llibertària de cara al 
dilema d’una vellesa en la precarie- 
tat capitalista. Pàgina 12 


Opinió_ 

Visibilitat 

lesbiana 

PÀGINA 2 

Amb el lema «Sumant invisibilitats, res¬ 
tant drets: les dones lesbianes» la Dia¬ 
da Internacional per l’Alliberament de 
Gais, Lesbianes i homes i dones Trans¬ 
sexuals del 28 de juny tracta la visibili¬ 
tat de les dones lesbianes. 


En moviment_ 

L’Europa 
sense drets 

PÀGINA 9 

La Unió Europea ha aprovat una nova 
directiva sobre immigració que molts 
ja anomenen la Directiva de la Vergo¬ 
nya. La posibilitat de retenir els sense 
papers durant 18 mesos en centres 
d’internament ja ha aixecat protestes a 
mitja Europa. 


Cultura _ 

IV Mostra 
del Llibre 
Anarquista 

PÀGINA 10 

Amb la intenció de donar a conèixer i fer 
més extensa la crítica a la nostra societat 
antropocèntrica, patriarcal, capitalista i 
tècnica tindrà lloc del 30 de juny al 6 de 
juliol la IV Mostra del Llibre Anarquista, 
que comptarà amb presentacions de 
llibres, tallers i activitats diverses. 

Arreu_ 

Reobertura de 
l’aeroport a la 
Seu d’Urgell 

PÀGINA 11 

La zona de l’Alt Urgell s’enfronta a la 
reobertura de l’aeroport Andorra- 
Pirineus. Aquesta reobertura s’ha 
caracteritzat per la manca de transpa¬ 
rència informativa de cara a la població 
i el silenci que manté la classe política. 

Opinions 


Editorials 


Ja li hem 
vist les 
dents al 
llop! 

Una vegada ratificat 
el Tractat de Lisboa i 
sense referèndums -no 
fos cas que algun país 
tornara a dir que no-, 
al llop li ha faltat temps 
per posar-se a donar 
mossegades. 


I el llop, altrament dit Unió Eu¬ 
ropea, ha començat -com calia 
esperar- pels més indefensos: 
el col·lectiu d’immigrats. Sota 
el nom de Directiva del Retorn ha 
creat la versió europea de Guantà- 
namo, amb centres de detenció 
sense control judicial on tancar 
persones fins a 18 mesos, l’expulsió 
de menors sense cap garantia i les 
persecucions dels malanomenats 
il·legals, que han deixat de ser útils 
a Europa després d’enriquir-la (se¬ 
gons un estudi recent de la Comis¬ 
sió Europea, l’èxit econòmic de 
l’Estat espanyol, el Regne Unit o Ir¬ 
landa, per exemple, és inexplicable 
sense la immigració). I ara el llop va 
pel segon plat: la Directiva del 
Temps de Treball, que estableix una 
jornada laboral de fins a 65 hores. 
Aquesta proposta elimina el dret al 


descans entre jornades laborals 
continuades -treballant cinc dies a 
la setmana surt a 13 hores diàries!— 
i fa del tot impossible la conciliació 
familiar. Dos-cents anys de lluita 
obrera esborrats d’una plomada. 
Tot i que ens vulguen fer creure 
que aquest llop és un ens abstracte 
i inaccessible, la veritat és que està 
constituït pels polítics que nosal¬ 
tres votem (o no). Deixarem, 
doncs, que ens tracten com a xais? 


Opinió 


Sumant 
invisibilitats, 
restant drets 


Montse Pineda Lorenzo 

Aquest any el lema del 28 de juny, 
Diada Internacional per l’Allibera- 
ment de Gais, Lesbianes i homes i 
dones Transsexuals, tracta la visibilitat 
de les dones lesbianes. I és que arreu 
les dones lesbianes seguim vivint en la 
invisibilitat. 

Quan parlem d’aquesta invisibili¬ 
tat, estem parlant de diferents fenò¬ 
mens que tenen una mateixa arrel i 
que es tradueixen en una manca de 
presència pública, i per tant política, 
com a dones lesbianes. 

D’una banda, estem parlant que les 
dones lesbianes no podem sortir del 
armaris d’Ikea. Un poder sortir o visi- 
bilitzar-se en l’entorn més pròxim (fa¬ 
mílies, treball, amics/gues, etc.) per¬ 


què cal mantenir una posició social fo¬ 
ra de l’estigma i de les fòbies socials 
(discriminatòries). Per fer-se visible cal 
un trencament dels mandats de gène¬ 
re que segueixen dient com ens hem 
que comportar les dones, mandat que 
no preveu desitjar una altra dona ni 
trencar el model heterofamiliar. 

D’altra banda, també estem parlant 
de la presència política de les dones 
lesbianes, de les nostres revindica- 
cions. Un exemple n’és la invisibilitza- 
ció dins els moviments d’alliberament 
gai, on som sovint invisibilitzades per 
la lluita dels drets dels homosexuals 
(en neutre i per tant sense tenir-nos al 
100% en compte) o com consegüent¬ 
ment estem amagades darrere d’es¬ 
tructures androcèntriques. 

Finalment, també estem parlant de 
com el sistema patriarcal, en el seu 
procés de no reconeixement, ens fa 
ser obviades en les polítiques quan re¬ 
querim que se’ns incorpori de forma 
activa (visible i real) i no secundària. 
Exemple d’això és com no «existim» 
en els plans de salut (als protocols de 



salut sexual, etc.), en accions sobre 
l’assetjament escolar o laboral, i altres 
qüestions que tenen a veure amb la 
doble (i a vegades triple) discrimina¬ 
ció. Ser dones i ser lesbianes. 

El més important d’assenyalar és 
que aquesta invisibilitat augmenta el 
risc que es vulnerin els drets fona¬ 
mentals que tenim les dones. I que la 
visibilitat ens ha de permetre assenya¬ 
lar aquesta vulneració de drets, però 
també generar discursos i accions po¬ 
lítiques creatives que facin un món 
més just, més igualitari, tenint en 
compte les nostres diferències. 


Salt de plens 


Per festes, 
caaa any 
la mateixa 
cançó 


Comença a cansar 
queia banda sonora 
de la Festa Major 
Alternativa sigui la 
mateixa des de fa tres 
anys«No, no i no!». 



En tot cas, la visibüització de les 
lesbianes no és una qüestió de les 
lesbianes, sinó sobretot del sistema, 
que conforma mecanismes d’exclusió, 
estigmatització i invisibilització de les 
dones que intentem trencar els 
models patriarcals androcèntrics 
(entre les quals es troben les dones 
lesbianes). 

La visibüitat és un assumpte polític, 
i com a tal, un assumpte de des¬ 
igualtat i, per tant, de poder. La vi¬ 
sibilitat és en tot cas un acte de trans¬ 
gressió d’aquells models que ens fan 
menys felices. 


Bilingüisme = 
fal·làcia 


Quel Ness 

S’acabava d’aprovar l’Estatut de la 
Generalitat de dalt, que deia en Bar- 
nils, i l’inefable Josep Cuní feia un 
programa nocturn a Ràdio Barcelona 
que consistia que els oients fessin 
preguntes perquè altres oients les 
responguessin -poc més tard, en Jo¬ 
sep Cuní passava a ser el cap de pro¬ 
grames de Catalunya Ràdio i el seu 
germà va fer-hi un programa sem¬ 
blant amb el nom ridícul de La nit 
dels ignorants, perquè que jo sàpiga 
no saber una cosa i preguntar-la no 
té res a veure amb ser un ignorant. 
Una nit un oient va preguntar si hi 


havia algun altre país al món on exis¬ 
tís aixo del bilingüisme, que s’havia 
aprovat amb YEstatutet de Sinoní¬ 
mia, que deia en Barnils. Un oient 
amb certes ínfules d’intel·lectual va 
respondre que sí, que a Suïssa, a Bèl¬ 
gica i al Quebec n’hi havia, de bilin¬ 
güisme. El primer oient va tornar a 
trucar per dir que no, que allò que hi 
havia en aquests llocs no tenia res a 
veure amb el nostre bilingüisme. A 
Suïssa cada cantó té la seva llengua, 
oficial i prou, a Bèlgica igual, només 
Brussel·les és oficialment bilingüe i 
al Quebec et multen severament si 
no atens en francès els clients, no¬ 
més per posar un exemple del tipus 
de bilingüisme que gasten. Un altre 
oient amb accent nord-americà va 
trucar per dir que en alguns estats 
dels EUA es podien trobar impresos 
oficials en llengua castellana. Un ter¬ 


cer oient va trucar per dir que no vin¬ 
guem amb collonades perquè les 
llengües pròpies dels territoris ac¬ 
tuals del EUA van ser aniquilades 
brutalment, juntament amb els seus 
parlants, els anomenats indis. A en 
Cuní no li deuria agradar el caire que 
anava agafant la cosa i va venir a dir 
amb la contundència verbal que el 
caracteritza que ja estava bé, que ja 
n’hi havia prou, que mai no estàvem 
contents i que sempre en volíem més 
i que si naps i que si cols. Finalment, 
un oient amb veu greu i parlant amb 
molt d’aplom va dir de forma concisa 
i pausada: «Josep, malament... molt 
malament». 

Tot plegat ve a compte per la dar¬ 
rera enquesta sobre Testat de la llen¬ 
gua entre el jovent. La llengua bo- 
queja, que diu en Desclot a YAvui. I 
els motius són diversos, però és ben 


cert que, com estava escrit en una pa¬ 
ret als anys vuitanta, això del bilin¬ 
güisme és una fal·làcia -dit en llen¬ 
guatge popular és un enganya-page- 
sos o un enganya-pastors, depèn de 
la versió. Cada nació ha de tenir la se¬ 
va llengua com a única oficial, si no 
tard o d’hora la llengua gran es men¬ 
ja la petita. És llei de vida i de mercat. 
Si els fabricants de jocs i joguines no 
tenen cap obligació de presentar els 
seus productes en català, ho fan en 
castellà i es queden tan amples. Per 
no parlar del cinema, de la premsa, 
de la televisió i d’un llarg etcètera 
que ja cansa. I a sobre hem d’aguan¬ 
tar que una colla de mamarratxos no 
nacionalistes ens diguin que el català 
oprimeix el castellà. Volen guerra, 
doncs donem-los-la. Una nació, una 
llengua. Als Països Catalans en català 
i prou! La resta són cunillades. 


S ens dubte, podria ser la cançó 
de l’estiu. Amb les primeríssi- 
mes calors comença ser neces¬ 
sari enllestir els últims retocs 
per organitzar la Festa Major Alternati¬ 
va (FMA), el més important dels quals 
és saber la ubicació dels actes multitu¬ 
dinaris. Però des que la FMA va abando¬ 
nar l’aparcament de la plaça de Sants, 
l’organització s’ha trobat amb la matei¬ 
xa cantarella per part del Districte: no 
al parc de l’Espanya Industrial. No, no 
i no! Una cançó amenitzada amb un re¬ 
guitzell constant d’incoherències, con¬ 
tradiccions i mitges veritats sobre el 
perquè d’aquesta negació. No cal ser 
vident per endevinar quin és l’objectiu 
que persegeuix el Districte amb aquest 
estira-i-arronsa: posar tots els obstacles 
possibles per a la celebració d’unes fes¬ 
tes alternatives i genuïnament populars 
que el molesten i el qüestionen. 


Cartes 



om oer s 


Xavi 

En conèixer les bases de les convo¬ 
catòries de les oposicions per acce¬ 
dir al cos de Bombers tant de l’A¬ 
juntament de Barcelona com de la 
Generalitat de Catalunya, un grup 
d’opositors va decidir el mes de 
maig moure’s contra el fet discrimi¬ 
natori d’incloure (com en anys an¬ 
teriors) un límit d’edat a ambdues 
convocatòries, 33 anys per a la pri¬ 
mera i 35 per a la segona. 

Argumenten que en el transcurs 
de l’oposició hi ha una sèrie de 
proves que requereixen un gran 
entrenament i unes capacitats físi¬ 
ques determinades. Però és aquest 
fet, i no el de l’edat, el que garan¬ 
teix unes aptituds òptimes per a un 
futur bomber/a. Si, a més, tenim en 
compte que altres comunitats autò¬ 
nomes i ciutats ja han eliminat 
aquesta clàusula, per què a Cata¬ 
lunya i a la ciutat de Barcelona 
encara no s’ha fet? 

Entre les accions que s’han deci¬ 
dit emprendre figuren entrevistes 
amb el Síndic de Greuges (els pas¬ 
sats 7 i 23 de maig), una recollida 
de signatures, formularis de quei¬ 
xes a José Montilla, a Jordi Hereu, 
a Joan Saura, a la directora de Bom¬ 
bers, Olga Lanau, i al Ministeri per 
la Igualtat, entre d’altres. La respos¬ 
ta de la majoria d’ells ha estat que 
s’estudiarà la proposta. 

A dia 1 de juny, estava pendent 
de dur a terme una sèrie d’activitats 
per recaptar fons per a les despeses 
jurídiques que ha significat impug¬ 
nar les bases d’aquestes dues con¬ 
vocatòries, i dur les queixes a la Co¬ 
missió de Peticions del Parlament. 


Envia'ns el teu escrit a 
laburxa@barrisants.org 
o a Can Vies 
(Jocs Florals, 42.08014 BCN). 

L’Ajuntament pretén negar l’Espanya 
Industrial a la Festa Major Alternativa 



La Festa Major Alternativa, 
l'espai on cada any partici¬ 
pen centenars de veïns i 
que aplega milers de visi¬ 
tants, està en perill. Quan 
falten poc menys de dos 
mesos per a la Festa Major, 
l'Ajuntament es nega a 
cedir el parc de l'Espanya 
Industrial a les Alternatives, 
espai que els col·lectius i 
les persones que participen 
en l'organització conside¬ 
ren el més adient per als 
actes multitudinaris del cap 
de setmana. 

Reacció 

Sants 


La Festa Major Alternativa (FMA) s’ha 
fet gran. Amb 13 edicions a l’esquena, 
aquest espai que va néixer petit i vin¬ 
culat als moviments juvenils ha cres¬ 
cut, s’ha consolidat i s’ha ampliat amb 
persones provinents de tot l’espectre 
de l’associacionisme del barri, i ha es¬ 
devingut un dels espais centrals 
inel·ludibles de la festa santsenca. 

Centenars de persones de tots els 
racons de Sants s’apleguen cada any 
per organitzar durant una setmana 
concerts multitudinaris, xerrades, 
murals, mostres de cultura popular i 
activitats per a infants, actes que han 
convertit les festes en un referent 
que cada any veu com el nombre de 
carrers guarnits disminueix. 


UNES FESTES SENSE UNA 
UBICACIÓ PERMANENT 

L’espai ha estat el gran estigma de la 
FMA. Va néixer a Can Mantega, va 
créixer durant anys a l’aparcament 
de la plaça de Sants, i va passar pel 
pàrquing de l’estació i per la plaça 
Osca. L’any passat, amb l’excusa de 
les obres de l’alta velocitat, la FMA 
va ser desplaçada al carrer Nu- 
mància. Els èxits creixents de par¬ 
ticipació i de públic de la darrera 
edició es van veure ennegrits per un 
espai allunyat del cor del barri, fosc 
i precari. 

‘VOLEM LES FESTES AL PARC!’ 

Acabada la darrera FMA, els col·lec¬ 
tius i persones que hi havien partici¬ 
pat van demanar, de seguida, una 
reunió amb el Districte per valorar 
nous espais de cara a l’edició d’en¬ 
guany. Tal com declara la comissió 
organitzadora, «es volia treballar amb 
temps, perquè els constants canvis 
d’emplaçament dificulten enorme¬ 
ment l’organització». 

La demanda és unànime: la FMA 
vol un espai permanent i estable, i el 
parc de l’Espanya Industrial acom¬ 
pleix tots els requisits. És un espai 
acollidor, amb capacitat per a grans 
concentracions de gent, al centre de 
Sants, procliu a activitats diürnes que 
apleguin tant grans com xics, i tècnica¬ 
ment adequat. Amb aquest objectiu es 
va iniciar la campanya «Volem les fes¬ 
tes al parc!», que en un exercici de 
memòria col·lectiva també reivindica¬ 
va aquest espai com una conquesta 
del moviment veïnal. 

El consistori, però, no va atendre 
les demandes d’espai fins a finals de 
gener, immers encara en la ressaca de 


les eleccions municipals. La resposta 
de les autoritats municipals va ser ne¬ 
gativa, basant-se en diferents argu¬ 
ments: l’otganització d’alguns actes al 
parc per part del Districte, el risc per 
a l’espai enjardinat i unes possibles 
obres dins l’Espanya Industrial. 

IMMOBILISME DEL DISTRICTE 

Però la FMA no es va donar per ven¬ 
çuda. En pocs dies l’organització va 
presentar al gerent municipal un in¬ 
forme tècnic de Parcs i Jardins amb 
mesures que evitarien qualsevol des¬ 
perfecte al parc i es va proposar que 
els pocs i reduïts actes del Districte es 
fessin a la plaça Màlaga o fins i tot a la 
plaça Osca, mentre que de les suposa¬ 
des obres a l’Espanya Industrial no 
se’n va tornar a sentir a parlar. 

Alhora, fonts de la FMA afirmen 
que el mateix Districte va demanar un 
informe als Mossos d’Esquadra. I el 
cos policial va determinar que el mi¬ 


llor espai per a aquestes concentra¬ 
cions de persones és el parc de l’Es¬ 
panya Industrial. 

Les aportacions de resolucions 
per part dels organitzadors no han 
aconseguit moure la posició del Dis¬ 
tricte, que el passat 16 de juny reafir¬ 
mava la seva postura de negar-se a 
cedir el parc. La situació, a data del 
tancament de la burxa, és que la FMA 
encara no té espai adjudicat per a les 
activitats del cap de setmana. 

POSSIBLES PROBLEMES 
A LA PLAÇA OSCA 

Des de l’edició del 2005, la FMA s’ha 
celebrat en dos espais. La plaça Osca 
és la seu dels actes dels tres primers 
dies, que són menys multitudinaris. 
Així, la complexitat i la feina de mun¬ 
tar i desmuntar en dos espais di¬ 
ferents es veia compensada pel caràc¬ 
ter més acollidor de la plaça, que fa¬ 
cilita la relació de la FMA amb el 
veïnat i, en particular, amb l’Associa¬ 
ció de Veïns El Triangle, amb la qual 
s’organitzaven conjuntament algunes 
activitats. 

Enguany es vol continuar amb el 
mateix model, però la ubicació de 
diverses terrasses al centre de la 
plaça en pot dificultar el desenvolu¬ 
pament. En platejar aquesta qüestió 
als tècnics municipals, aquests es 
van desentendre del tema. «Sembla 
que el Districte vulgui utilitzar les 
terrasses per boicotejar les alternati¬ 
ves», afirma un membre de la comis¬ 
sió organitzadora. 

DOS MESOS PER AL DESENLLAÇ 

Els portaveus de la FMA han de¬ 
nunciat que s’han trobat amb «una 
paret», i que «es vol negar l’ús dels 
espais als veïns per reservar-lo per 
a actes institucionals o per als 
bars», però han ratificat que «el 
que no pot pensar ningú és que 
Sants es quedarà sense Festa Major 
Alternativa». 


El Centre Social 
de Sants dóna 
suport a la 
demanda del 
Parc 


Redacció 

El Centre Social de Sants, entitat veï¬ 
nal capdavantera en la lluita per les lli¬ 
bertats i en la recuperació i la transfor¬ 
mació de l’antiga fàbrica de l’Espanya 
Industrial en parc, ha fet públic un 
manifest de suport a la petició del 
parc per part de la Festa Mjaor Alter¬ 
nativa (FMA). 

El manifest, que va ser presentat al 
Districte el passat 1 de juliol, defensa 
que la FMA ésuna celebració total¬ 
ment consolidada, complementària i 
compatible amb la festa més tradicio¬ 
nal. I considera que la FMA és un for¬ 
mat més dins l’ampli ventall de for¬ 
mats que conformen la Festa Major i 
els seus organitzadors tenen el mateix 
dret que qualsevol altra organització a 
mantenir i consolidar el seu model. 

Des de l’entitat veïnal també 
creuen que el Districte aspira a ser el 
protagonista de la Festa Major, quan 
els veritables protagonistes són els 
veïns i les veïnes de Sants, que amb el 
seu esforç i dedicació fan possibles 
uns dies de festa al servei i gaudi de 
tothom. Denuncien que la programa¬ 
ció organitzada pel Districte, i mai de¬ 
manada per ningú, sí que és una veri¬ 
table programació alternativa, que té 
com a única finalitat impedir la cele¬ 
bració de la FMA i fer la competència 
directa a les activitats organitzades per 
les comissions de carrers. 

Però la recerca de suports a la ini¬ 
ciativa de celebrar la FMA al parc no 
s’acaba aquí i, segons afirma la comis¬ 
sió organitzadora, en les properes set¬ 
manes podem conèixer el recolza¬ 
ment de noves entitats. 



Les mateixes reivindicacions es van fer sentir al pregó de la Festa Major del 2007. ÀLEX C. 

Sants 


L’educació lliure arriba a Sants 



El grup de mares i pares promotors de la iniciativa. EL TATANET 


A PEU DE CARRER 


Escassetats 


Bernat Costa 

Durant la vaga de transportistes, 
vaig intentar comportar-me d’una 
manera civilitzada. Vaig decidir no 
anar a comprar compulsivament. 
Normalment faig la compra els 
divendres, i així ho vaig fer. Diven¬ 
dres, després d’una setmana de 
vaga, vaig pensar que una gran 
superfície estaria menys afectada. 
Així que vaig anar a un d’aquest 
supermercats i el paisatge era deso¬ 
lador. Prestatges buits, neveres 
apagades... Semblava que arribés la 
guerra i que tothom hagués agafat 
provisions per afrontar una llarga 
temporada sense aliments a les 
botigues. 

Després de veure que no podria 
fer la compra de la setmana, vaig 
decidir adquirir el que era impres¬ 
cindible. Però em faltava paper de 
wàter i... home, una mica urgent sí 
que era. Així que vaig recórrer mig 
barri buscant paper de wàter i res... 
estava esgotat. Finalment vaig anar 
a una petita botiga de queviures i 
allà hi havia de tot. Vaig comprovar 
que les grans superfícies, precisa¬ 
ment, no eren les menys afectades 
sinó les més afectades. 

Al final vaig arribar a casa, 
després de fer la compra en unes 
cinc botigues diferents. En fi, una 
tarda perduda i diversos quilòme¬ 
tres amunt i avall amb el carro de la 
compra. Vaig poder veure la para¬ 
noia de la gent: omplint dipòsits de 
gasolina, comprant iogurts, com¬ 
prant 60 litres de llet... Es va esgotar 
fins i tot el xampú que usem a casa. 

Però el que més em va sorpren¬ 
dre són les prioritats de la gent. 
Seguint comentaris que sentia pel 
carrer, vaig descobrir que el que 
primer es va acabar són els iogurts i 
l’aigua envasada. No ho entenc. En 
cas de necessitat, els iogurts i 
l’aigua envasada són de primera 
necessitat? No ho sé, jo crec que 
abans agafaria conserves, pasta, 
arròs... A més, els iogurts cadu¬ 
quen! Què farà una família amb tres 
dotzenes de iogurts? I l’aigua? Hi 
havia sequera, però que no hi ha 
aigua de l’aixeta? 

Si el meu avi aixequés el cap... 


Ha nascut un grup de criança 
compartida, El Tatanet, una 
alternativa a les escoles 
bressol i als cursos d'educa¬ 
ció infantil de les escoles. A 
d'altres barris ja n'hi ha que 
funcionen amb èxit, com La 
Magarrufa, a la Barceloneta. 

El Tatanet 

Sants 


Un grup de mares i pares han decidit 
ser protagonistes de l’educació de 
les seves criatures. Per això han pres 
una fórmula que combina l’ex¬ 
periència i els coneixements d’un 
educador professional amb la impli¬ 
cació i la participació dels pares. 
Aquests són els que decideixen la 


Les persones que han entrat 
a l'estació de Sants durant el 
mes de juny han pogut veure 
uns trens humans formats 
pels treballadors dels serveis 
del tren d'alta velocitat 
Barcelona-Madrid. Aquest 
treballadors han seguit de 
forma massiva les sis jornades 
de vaga convocades per la 
CGT per reclamar menys 
càrrega de treball, i contra la 
temporalitat. 

Àlex Tisminetzky 

Sants 


Els treballadors estan en peu de 
guerra a Wagons-lits, l’empresa adju¬ 
dicatària dels serveis de restauració, 
entre altres, al tren d’alta velocitat 
(TAV). La secció sindical de CGT va 
convocar aturades els passats 2, 3, 4, 
13, 14 i 15 de juny, amb un segui¬ 
ment del 90% entre la plantilla i dei¬ 
xant molts trens sense cap servei. 

Els vaguistes denuncien càrregues 
excessives de treball, contractes tem- 


manera com els seus fills són cuidats 
i hi participen presencialment de 
forma rotativa. 

En aquest grup la paraula clau és el 
respecte als infants. Als nens no se’ls 
dirigeix ni se’ls ensenya, sinó que 


porals il·legals i manca de plantilla, a 
més d’infraccions de l’empresa en 
matèria de salut laboral. Alhora, els 
treballadors denuncien que des que 
CGT ha aconseguit representació al 
Comitè d’Empresa, la direcció ha 
iniciat una campanya de repressió 
sindical que ha ocasionat l’aco¬ 
miadament d’una treballadora sota 
«acusacions falses». 

Els treballadors s’han manifestat 
periòdicament a les andanes de 
l’estació de Sants, a Barcelona, i de 
la de Chamartín, a Madrid, i han 
declarat la voluntat de seguir les 
protestes fins a aconseguir superar 
l’actitud «arrogant i irrespectuosa de 
l’empresa». 

ATURADES TAMBÉ A ADIF 

Des de l’octubre els treballadors de 
venda, informació i atenció d’ADIF 
(l’Administrador d’Infraestructures 
Ferroviàties) fan vagues cada di¬ 
vendres, en demanda d’un augment 
de la plantilla, de millores en les con¬ 
dicions de treball i contra la privatit- 
zació de l’empresa. Denuncien l’ex- 
ternalització del servei, que ha com¬ 
portat reduccions de plantilles i el 
deteriorament de les condicions 
laborals i salarials. 


se’ls cuida i acompanya. Els adults no 
hi intervenen, però mostren en tot 
moment la seva presència, perquè el 
nen se senti segur i estimat, i per do¬ 
nar impuls a les iniciatives que sorgei¬ 
xin espontàniament dels petits. 


Redacció 

Sants 


Amb motiu de la victòria de la selecció 
espanyola a la final de l’Eurocopa el 
diumenge 29 de juny, es van reunir a 
la plaça Espanya uns 10.000 seguidors, 
entre els qual cal destacar la presència 
d’un nombrós grup de persones d’ide¬ 
ologia feixista que enarboraven bande- 


Respectant l’infant i el seu procés i 
el seu ritme d’aprenentatge s’obtenen 
persones segures de si mateixes i amb 
una bona autoestima, autònomes i res¬ 
ponsable dels seus actes. A més, l’in¬ 
fant aprèn a respectar els altres i s’ob¬ 
té un ambient on regna l’harmonia. 

L’activitat principal del grup és el 
joc, a través del qual els nens aprenen 
i es desevolupen intel·lectualment, 
socialment i afectivament fins passats 
els sis anys. Contràriament al que 
passa a la majoria d’escoles, no es 
pretén tenir els nens asseguts a la 
cadira, sinó actius i amb iniciativa. 

El Tatanet començarà el setembre 
obrint l’espai a famílies amb infants 
d’l a 6 anys. De moment, l’Associació 
de Veïns de Sants ha confirmat que 
cedirà el seu espai del carrer Olzine- 
lles, però s’està parlant amb l’Ajun¬ 
tament per poder fer ús d’un altre 
emplaçament. 

El grup promotor de la iniciativa 
convida a totes les famílies interessa¬ 
des a posar-s’hi en contacte escribint 
a l’adreça: eltatanet@yahoo.es. 


res franquistes, proferien proclames 
de caire xenòfob i anticatalanista i van 
causar destrosses en vehicles públics i 
privats i en el mobiliari urbà. La Co¬ 
missió Antirepressiva de Sants denun¬ 
cia que «mentre que les mobilitzacions 
dels moviments socials són durament 
reprimides, les manifestacions de la ul¬ 
tradreta no són perseguides amb la 
mateixa contundència». 


Vagues d’alta velocitat 


Celebració ultradreta na 
a la plaça Espanya 



Desenes d’ultres amb la mà alçada barrant el pas als bombers. ALBERT GARCIA 

Tres persones condemnades pel 
12-0 poden ingressar a la presó 



Al llarg d’aquest anys s’han fet nombroses accions de solidaritat. ARXIU 


Gairebé nou anys després, 
tres persones detingudes 
durant els incidents del 12 
d'octubre del 1999 
s'enfronten a un possible 
ingrés a presó. 

Ester Rams 

Sants 


EI 12-0 del 1999 va acabar amb impor¬ 
tants enfrontaments entre la policia i 
els manifestants, que s’oposaven a la 
concentració feixista de la plaça dels 
Països Catalans. 26 persones van ser 
detingudes i 14 d’elles, empresonades 
de forma preventiva. A partir d’aquell 
any la concentració feixista va ser des¬ 
plaçada a Montjuïc. El 2003 es va cele¬ 
brar el judici per aquest fets, pels quals 
una persona va ser condemnada a qua¬ 
tre anys de presó i a 16 més els han cai¬ 


gut dos anys per desordres públics i 
atemptat a l’autoritat, més el pagament 
d’una pena multa de 1.800 euros en 
concepte de danys. 

Gairebé tothom ha pagat la multa, 
però la situació d’insolvència de dues 
persones les amenaça amb un ingrés a 


la presó durant dos anys i cinc mesos. 
Aquestes, però, no són les úniques per¬ 
sones membres del moviments socials 
que s’enfronten a les penes multa. 

Aquest tipus de condemna apareix 
amb la reforma del Codi Penal el 1995. 
Consisteix a pagar amb presó una con¬ 
demna econòmica si la persona és in¬ 
solvent: un dia de presó per cada dos 
dies de multa impagats. I alguns delic¬ 
tes que abans del nou Codi Penal no 
comportaven presó, com la usurpació 
o la desobediència, passen a ser pena- 
litzats amb una sanció econòmica. 

CAMPANYA CONTRA 
LES PENES MULTA 

Fins ara la majoria de persones dels 
moviments socials ha optat per pagar 
les multes, però les afectades del 12-0 
i d’altres que s’enfronten a aquestes 
penes han decidit no pagar-les, tot i 
saber que això les pot portar a la presó. 
Han engegat una campanya d’insub- 
missió amb la qual pretenen visibilitzar 
la repressió que pateixen els movi¬ 
ments socials i la sagnia econòmica que 
suposa aquest tipus de condemnes. 


Opinió 


Penes multa: 
in submissió! 


La Quinkalla 

La Quinkalla va ser un habitatge 
okupat al barri de Sants l’octubre 
del 2003 i desallotjat cautelar- 
ment el gener del 2005. Un any 
més tard, la persona encausada 
en el procés va ser citada a judici 
acusada d’usurpació. Després 
d’interposar recurs a l’Audiència 
Provincial oposant-nos a una pri¬ 
mera sentència condemnatòria, el 
passat més de gener va sortir la 
sentència ferma, en la qual es 
condemna la nostra companya a 


pagar sis euros al dia durant 
quatre mesos (720 euros en total) 
o, en cas de no pagar-los, ingres¬ 
sar dos mesos a la presó. Igual 
com altres persones i col·lectius 
que es troben en aquesta situa¬ 
ció, creiem que la insubmissió a 
les penes multa és la millor ma¬ 
nera de fer front a una estretàgia 
repressiva de l’Estat per descapi- 
talitzar els moviments socials. En¬ 
tenem que aquesta és una mane¬ 
ra de condemnar la dissidència i 
la pobresa, i com tantes altres, 
no estem disposades a caure en 
aquest xantatge al qual ens aboca 
l’Estat, xantatge en el qual nosal¬ 
tres, d’una manera o d’una 
altra, sempre acabem perdent. 


Un mosso processat per 
assetjar el fotògraf de la burxa 


Redacció 

Sants 


El Jutjat d’Instrucció número 28 de 
Barcelona ha decidit imputar per 
un delicte de coaccions i contra els 
drets individuals un agent antidis- 
turbis dels Mossos d’Esquadra. 


La jutgessa l’acusa d’haver actuat 
de manera arbitrària i abusiva a 
l’hora d’identificar en dues oca¬ 
sions Albert Garcia, el fotògraf que 
entre altres mitjans, col·labora amb 

LA BURXA. 

Després d’haver ordenat la iden¬ 
tificació de l’agent a la Divisió d’As¬ 


sumptes interns de la policia ca¬ 
talana i d’haver fet una roda de 
reconeixement, el policia va decla¬ 
rar el passat 8 d’abril (vegeu la 
burxa 118). 

La magistrada assegura en l’auto 
de processament que hi ha fets in¬ 
versemblants en la versió de l’a¬ 
gent. Els testimonis presentats per 
Albert Garcia també van ajudar a es¬ 
clarir els fets, ja que aquests havien 
pogut presenciar l’actuació policial. 


ENLLAÇ A BARRISANTS.ORG 


En Franki, en 
tercer grau 
penitenciari 

Després de passar 44 dies a la presó 
de Can Brians per ultratge a la bande¬ 
ra espanyola, el 10 de juny en Fran¬ 
cesc Argemí Franki va obtenir el ter¬ 
cer grau penitenciari. Des d’aquest 
dia pot sortir al carrer, però ha de dor¬ 
mir de dilluns a dijous a la presó Mo¬ 
del de Barcelona. De la Secretaria Ge¬ 
neral d’Institucions Penitenciaries de¬ 
pèn que en Franki pugui obtenir una 
llibertat més completa. Per això conti¬ 
nua la lluita per la seva absolució i 
contra els delictes d’opinió. En sortir 
al carrer, en Franki ha agraït pública¬ 
ment la lluita de totes les persones i 
els col·lectius que han fet possible 
aquest alliberament parcial. 

Nosaltres 
Marxem lliura 
més de 350 
baixes de 
l’Església 

Tal com anunciava el col·lectiu No¬ 
saltres Marxem a l’acte d’obertura 
de la campanya (vegeu la burxa 
118), el 12 de juny es van presentar 
a l’Arquebisbat de Barcelona les 
sol·licituds d’apostasia recollides a 
Sants. La campanya, iniciada només 
14 dies abans, ha aconseguit reunir 
232 baixes de l’Església catòlica. El 
dia 12 una vintena de persones va 
presentar 376 comunicacions, ja que 
a les de Sants s’hi havien sumat les 
recollides a les festes de Nou Barris. 

El nou CAP 
de la Bordeta 

La Comissió de Veïns de la Bordeta 
va convocar el veïnat a Sant Medir, el 
passat 5 de juny, per exposar les ca¬ 
racterístiques del nou CAP de la Bor¬ 
deta. Amb la col·laboració del doc¬ 
tor Altimiras, de l’Institut Català de 
la Salut, es va explicar als 150 assis¬ 
tents que el nou centre s’ubicarà on 
ara hi ha les grades del camp de la 
Magòria, després de la remodelació 
de Can Batlló i la Magòria. També es 


va repassar la situació de les urgèn¬ 
cies mèdiques i es va fer un torn de 
debat on diversos usuaris van expo¬ 
sar les seves queixes. 

Detinguts 
dos activistes 
per la llibertat 
dels animals 

Dos activistes per l’alliberament ani¬ 
mal han estat detinguts a Sants acu¬ 
sats de participar en una acció con¬ 
tra la seu barcelonina de Novartis, 
una multinacional que experimenta 
amb tot tipus d’animals vius i capda¬ 
vantera en les modificacions genèti¬ 
ques i en l’agricultura transgènica. 

Prevenció de 
relacions 
abusives al 
Casal 

El Casal Independentista de Sants va 
acollir els dies 16 i el 30 de juny un 
taller de prevenció de relacions abusi¬ 
ves. Les dues sessions, de dues hores 
cada una, estaven organitzades con¬ 
juntament entre l’assemblea de Sants 
d’Endavant i L’Escletxa, entitat que fa 
atenció i prevenció de les violències 
de gènere i que té la seu al Centre So¬ 
cial de Sants. Aquesta col·laboració 
sorgeix de l’interès de les entitats in¬ 
dependentistes per aprofundir en la 
reflexió i el treball de gènere des 
d’una perspectiva vivencial. 

Continua la 
lluita veirial al 
carrer Ameria 

Finalment s’ha interpoasat un recurs 
judicial contra la sentència desfavora¬ 
ble als veïns pel cas del carrer Alme¬ 
ria. També s’ha mantingut una reunió 
amb la regidora i els tècnics d’Urba¬ 
nisme de l’Ajuntament central, que 
van anunciar als veïns que es planeja 
enderrocar l’excés d’edificació abans 
de la primavera del 2009. Sembla que 
les mobilitzacions dels veïns i la 
repercusió pública que ha assolit el 
cas estan al darrere del canvi d’actitud 
de la regidora. 

Parèntesi 


LLIBRE _ 

Pedra foguera 

Antologia de poesia jove 
dels Països Catalans 


DIFERENTS AUTORS 
FEDERACIÓ LLULL I 
DOCUMENTA BALEAR, 
2008 

La poesia no és un 
gènere gaire llegit per 
la societat en general i 
pel jovent en particu¬ 
lar. Sempre a prop dels 
prejudicis i la indife¬ 
rència, la poesia so¬ 
breviu (i de quina ma¬ 
nera!). 

Pedra foguera sor¬ 
geix de la idea del 
col·lectiu literari Pèl 
Capell, format per per¬ 
sones mallorquines que 
estudien a Barcelona. 
Com bé indiquen elles 
mateixes a la nota edi¬ 
torial, aquesta antolo¬ 
gia vol ser el «punt i 


principi de l’espurna 
de fregar la pedra». I 
aixi és. 

El llibre representa 
una novetat editorial, 
ja que gairebé la tota¬ 
litat dels poemes són 
inèdits i aconsegueix 
ajuntar, en 201 pà¬ 
gines, 28 poetes i poe¬ 
tesses d’arreu dels 
Països Catalans, que no 
és una tasca fàcil. 
Entre algunes d’elles 
hi ha Ivette Nadal, 
Carles Rebassa i Josep 
Pedrals. Compten, 
també, amb l’ajuda 
d’Enric Casasses (que 
fa el pròleg del llibre) i 
de la Federació Llull. 

Irene Jaume i Gambin 


MUSICA 


aty 


e l'sans 


La vida 
són 2 dies... 


..cedir-la o guanyar-la! 


La vida són 2 dies. 


pedra foguera antologia de 
poesia jove 

ils països catalans 


i 'mL· J···i 

AT-VERSARIS 
PROPAGANDA PEL FET 

La banda de hip-hop i 
rap en català per ex¬ 
cel·lència, At-Versaris, 
ens sorprèn amb un 
disc solidari de quatre 
cançons, els beneficis 
del qual aniran desti¬ 
nats al Comitè de Con¬ 
veni d’Autobusos de 
TMB. Els de Sants/Sa¬ 
badell no amaguen el 
seu compromís a l’hora 
de dedicar íntegra¬ 
ment aquest treball a 
la lluita del col·lectiu 


de conductors d’auto¬ 
busos, que reclama els 
dos dies de descans 
setmanal. De pas, els 
At-Versaris ens presen¬ 
ten quatre cançons no¬ 
ves que descarreguen 
rima i swing per tots 
els costats. Amb l’ele¬ 
gància que els caracte¬ 
ritza, les lletres pre¬ 
nen un protagonisme 
habitual en aquest es¬ 
til de música, però a 
cançons com «La vida 
són 2 dies» trobem 
moltes coses més, com 


ara unes distorsions de 
guitarra i uns cors que 
recorden l’època d’en 
Pau al capdavant dels 
hardcoretes Batzak. 
«Un dia al cel» compta 
amb la col·laboració 
de la veu d’en Vazili. 
«No anirà» i «Unblus» 
completen el CD. Un 
disc per una bona cau¬ 
sa que trobareu als 
punts de venda habi¬ 
tuals, als col·lectius i 
les entitats solidàries 
dels vostres barris. 

David Vàzquez 


CINE 

La niebla 


FRANK DARABONT 

Són innombrables les 
adaptacions de novel¬ 
les d’Stephen King que 
s’han portat a la pan¬ 
talla. El realitzador 
d’aquest film, Frank 
Darabont, ja va fer la 
de Cadena perpètua. 
També ha encertat en 
la translació d’aquest 
inquietant relat, que 
no és ni molt menys un 
simple film de terror. 
Un grup d’habitants 
d’un petit poble nord- 
americà es tanca en un 
supermercat davant 


del perill exterior que 
suposa una espessa i 
inquietant boira. En 
aquesta situació límit 
les reaccions humanes 
cada vegada són més 
primitives i amorals. 
Feroç crítica a institu¬ 
cions com la religiosa i 
la militar, el film ens 
atrapa des del seu 
principi i no dóna tre¬ 
va fins al seu impac- 
tant final, un dels més 
durs vistos els darrers 
temps. 

Lancelot 



BURXANT ELS BYTES 


Eines col·laboratives 


Amb l’arribada d’In¬ 
ternet els últims anys 
a gairebé totes les 
llars amb PC, han 
anat apareixent eines 
per treballar en xar¬ 
xa. Eines col·labora¬ 
tives amb les quals 
podem treballar amb 
un mateix document 
diverses persones al¬ 
hora. Una de les ei- 

L 


nes més conegudes és 
Google Docs (docs.go- 
ogle.com), encara 
que no l’única. 

Ja no necessitem 
tenir un Word, un Ex¬ 
cel o un Powerpoint 
al nostre PC; simple¬ 
ment entrant a la 
web podem fer pre¬ 
sentacions, docu¬ 
ments de text o fulls 


de càlcul. Però el 
principal avantatge 
d’aquestes eines no 
és només que no cal 
tenir el programa 
instal·lat, sinó que 
ens permeten com¬ 
partir els documents 
amb altres usuaris. 

D'aquesta manera 
podem preparar una 
presentació quatre 


persones, cadascuna 
des de casa seva, a la 
vegada. Els canvis 
que faci un queden 
reflectits en els docu¬ 
ments que tinguin els 
altres usuaris gairebé 
simultàniament. 

0 també es pot re¬ 
dactar un article 
com aquest entre 
diverses persones. 
Una escriu l’article, 
l’altra el revisa, l’al¬ 
tra el corregeix, 
l’altra l'edita... I tot 


sense haver d’estar 
enviant documents 
per e-mail i sense 
dubtes de quina és la 
versió correcta. 



Bernat Costa 

LA CANÇÓ 

Munta-t'ho bé 

Sóc un cantant i en primavera 
tancat a casa o enfeinat, 
mirant només per la finestra, 
cada dia més atabalat. 

Per fi ha arribat el temps de festa, 

anem al poble del costat 

que tindran tots ganes de gresca. 

U oh, oh, oh, oh, a mi no em facis esperar! 

I posa’t bé aquella samarreta, 
tu ja saps la que me’n dic, 
aquella que gairebé ensenya 
el que voldria només per a mi. 

I munta-t’ho bé, 
ara és moment 
de passar-ho bé, 
canya a l’estiu, 
beu salta i riu 
i munta-t’ho bé. 

Treu-te la son de les orelles, 
els amics t’estan esperant. 

Potser una dutxa d’aigua freda 
serà el millor per començar. 

L’estiu espera a cada poble, 
tota la nit de rock and roll, 
amb canya fresca i de la bona, 
avui no podràs dir que no. 

Què és més absurd que quedar-se a casa 
remugant per la calor 
si cada nit, donant quatre passes, 
podem anar de festa major. 

I munta-t’ho bé (...) 

Que sempre trobarem mil maneres 
de calmar la xafogor, 
un bany al mar amb la lluna plena 
i el foc d’artifici el poso jo. 

I munta-t’ho bé (...) 


Els Pets 

Cançó que volem dedicar a aquest estiu que 
ens ha vingut de sobte. 


UN TOMB PEL 
DICCIONARI 


coco 

Abans de les grans expe¬ 
dicions marítimes d'es¬ 
panyols i portuguesos, el 
coco era, a Portugal i Es¬ 
panya, un personatge 


imaginari destinat a fer 
por als nens. El navegant 
Vasco de Gama, durant 
una expedició que va 
arribar a l'índia, va conèi¬ 
xer el fruit de l'arbre que 

es diria cocoter. El va ano¬ 
menar coco en adonar-se 
que tenia un aspecte 
fosc, pelut, amb dos ulls i 
una boca, tal com s'ima¬ 
ginaven que deuria ser el 


cap del coco, terror de la 
infància. 

Jordi Esteban a partir del 
DECLC, vol. II, 794; SU, 
VII, 3169 


RACÓ HISTÒRIC _ 

La plaça de les bombes (i a part) 


Moltes de les històries 
que ajuden a entendre 
el nostre barri tal com 
és avui dia giren al 
voltant del que va ser 
el seu nucli més antic, 
la coneguda a l’època 
com a plaça de 
l’Església, és a dir, la 
plaça Màlaga. 

Des dels anys en 
què Sants era un petit 
poble als afores de 
Barcelona la vida es va 
desenvolupar al vol¬ 
tant d’aquest petit tu¬ 
ró estratègic. Allà, des 
de l’època medieval, 
es té constància de 
l’existència d’una pe¬ 
tita capelleta d’estil 
romànic, de la Torre 
del Llull -un edifici 
fortificat on sembla 
que feien nit els reis 
abans d’entrar a la 
ciutat— i de l’únic edi¬ 
fici que s’ha man¬ 
tingut, la masia que es 
coneix com la Casa del 
Rellotge, que actual¬ 
ment dóna cabuda a 


l’Arxiu Històric de 
Sants. 

La plaça era creua¬ 
da per una carretera 
de Sants que no seguia 
el recorregut actual, 
sinó que circulava a 
través del carrer Sant 
Crist, ple de parades 
de mercat, en direcció 
al carrer d’en Blanco, 
per on continuava. Les 
actuals Cotxeres tam¬ 
bé acomplien una 
funció diferent, eren 
el petit cementiri del 
municipi. 

Aquell panorama, 
però, ben aviat es va 
veure modificat radi¬ 
calment. L’any 1830 la 
petita església romà¬ 
nica fou enderrocada 
per aixecar al seu lloc 
una de monumental, 
amb un gran campa¬ 
nar, que feia la matei¬ 
xa alçada que el mo¬ 
nument a Colom. 

Sants també creixia 
i canviava amb l’arri¬ 
bada dels grans vapors 


i de tota la població 
obrera que els va se¬ 
guir. Es va multiplicar 
la seva població i el 
cementiri va resultar 
molest al bell mig del 
poble, així que es va 
traslladar a un nou 
emplaçament, a Coll- 
blanc. Al lloc que 
havia ocupat s’hi van 
edificar les cotxeres 
del tramvia, que des 
de el 1875 enllaçava 
Barcelona amb Sants. 

El 1897, amb l’an¬ 
nexió de la vila a Bar¬ 
celona, també es van 
produir alguns canvis. 
Per començar, a causa 
del fet que molts noms 
de carrers es trobaven 
duplicats als diferents 
pobles annexionats o a 
Barcelona, es van 
efectuar canvis de no¬ 
menclatura. És aproxi¬ 
madament en aquest 
moment quan apareix 
el nom de Màlaga. 

Però si hi va haver 
un nom popular que va 


fer fortuna aquells 
anys va ser el de la 
plaça de les Bombes. 
Per compendre aquest 
nom cal pensar en la 
gran quantitat d’o¬ 
brers que vivien i tre¬ 
ballaven al barri en 
condicions de verita¬ 
ble misèria, així com 
en la gran força que 
van tenir els movi¬ 
ments obrers a Sants. 


Van ser tantes les 
revoltes, els atemp¬ 
tats i els fets violents 
que van tenir com a 
escenari la plaça Màla¬ 
ga entre finals del se¬ 
gle XIX i principis del 
XX, que van originar 
que aquest nom fos 
àmpliament utilitzat. 
Tot i que, de fet, els 
moments de màxima 
tensió encara havien 
d’arribar. 

Agus Giralt 



Crema de l’antiga església de Sants, a la plaça Màlaga. AHS 


FOGONS DE TEMPORADA 


Síndries i melons 


La fruita sol ser una de 
les grans protagonistes 
de l’estiu, i d’entre 
totes les varietats que 
se’ns ofereixen la sín¬ 
dria i el meló, si la ca¬ 
lor estreny, s’enduen 
la palma. 

Totes dues fruites 
són depuratives i molt 
refrescants, i consti¬ 
tueixen un excel·lent 
mitjà per proveir d’ai¬ 
gua l’organisme, ja 
que gairebé un 90% del 
seu pes és aigua. El 
seu valor calòric és 
força baix, ens apor¬ 
ten fibres abundants 
que milloren el trànsit 
intestinal i vitamines i 
minerals com el potas¬ 
si, que ajuden a cal¬ 
mar la sensació de set. 


Bàsicament se ser¬ 
veixen fresques, com 
a postres, però també 
poden tenir altres 
usos. Per exemple, 
tant una com l’altra es 
poden cuinar a la plan¬ 


xa, a trossos, daurant- 
les amb una mica de 
mantega. O macera- 
des amb algun vi o li¬ 
cor, soles o formant 
part d’una macedònia. 

El meló també ens 
pot servir d’entrant en 
plats tan típics i popu¬ 
lars com el meló amb 
pernil i la sopa de me¬ 


ló, i també ens pot 
servir de base per a 
granissats, sorbets, 
gelats o cremes. 

La recepta: 
gelat de meló 

INGREDIENTS 

400 g de polpa 
de meló 



150 g de sucre 
200 g de nata 
per muntar 
50 cl de llet 
El suc de mitja 
llimona 

ELABORACIÓ 

Tritureu la polpa del 
meló amb el sucre, 
abocant-hi unes gotes 
de suc de llimona. 
Afegiu-hi la nata líqui¬ 
da i la llet i remeneu- 
ho tot. 

Col·loqueu la mes¬ 
cla al congelador unes 
dues hores; traieu-la 
del congelador, bateu- 
la i poseu-la de nou al 
congelador durant una 
hora. Repetiu l’o¬ 
peració una altra 
vegada, per tal d’evi¬ 
tar que s’hi facin 
cristalls de gel. 

Marta Devesa 




NOSTRES TASTETS 

ARA QUE VE EL BON TEMPS t 
GAUDEIX DE LA TERRASSA 

En moviment 


IMMIGRATS 
en i a persona 


Nyoquis a 
l’Argentina 

Mariana Giacomo 

A l’Argentina, a més de 1 ’asado, 
hi ha una antiga i curiosa tradició 
gastronòmica: la de cuinar nyo¬ 
quis el dia 29 de cada mes. Per a 
molts argentins, sobre tot per a 
aquells d’ascendència italiana, és 
un ritual culinari de final de mes, 
tot i que no en coneixen les 
arrels. 

El perquè d’aquesta tradició el 
trobem en una antiga llegenda 
que ens remunta al passat italià de 
molts argentins. Diuen que un dia 
29, sant Pantaleó peregrinava per 
la zona més deprimida d’Itàlia i 
l’únic que els seus habitants van 
poder oferir al sant viatger va ser 
un plat de nyoquis. Sembla que 
tanta generositat va emocionar el 
sant, que, agraït, els va anunciar 
que la collita de l’any següent 
seria la millor que s’havia vist mai 
a la zona. 

A més, el nyoquis del dia 29 
comporten un tradicional joc que 
es fa juntament amb el menjar. 
Abans que arribin els convidats es 
posa un bitllet sota cada plat ex¬ 
cepte en un. Un comensal, per 
tant, es quedarà sense bitllet, i 
quan es descobreixi qui ha estat el 
desafortunat també se sabrà a qui 
li toca fregar els plats. Una tradició 
argentina que reforça la idea, tan 
present en aquesta societat, que 
les desgràcies mai no vénen soles. 

Però la paraula nyoqui també 
serveix per anomenar un tipus 
molt concret de persones: aquells 
que treballen per al govern públic, 
per a l’Estat i les autoritats. Se’ls 
anomena nyoqui perquè el dia 29 
de cada mes, el mateix que es 
mengen els nyoquis, aquestes per¬ 
sones passen pel govern o per la 
seva oficina (o suposada oficina) a 
cobrar un sou que no els pertoca, 
però que els és pagat igualment. 
És aquest tipus de persones les 
que són anomenades nyoquis , en 
comptes d’anomernar-les candi¬ 
dats o governants. 


Hace Color, una dècada 
de música amb missatge 




Barcelona ha esdevingut la 
capital del mestissatge; es 
parla del Barcelona Sound i 
de la tribu del buen rollito, 
unes denominacions que no 
agraden a molts però que 
identifiquen un moviment 
basat en la barreja d'estils i la 
integració de tendències. Fa 
10 anys la promotora musical 
Hace Color va ser una de les 
peces claus en el naixement 
d'aquest fenomen. 


Tomi 


El fax no para de rebre contractes d’ac¬ 
tuació, els comptes de correu electrò¬ 
nic es troben saturats, el telèfon sona 
contínuament i els mòbils estan 
col·lapsats. Les parets de la sala princi¬ 
pal mostren un ampli ventall de car¬ 
tells amb les cites musicals més intere- 
sants de la ciutat i al magatzem s’amun¬ 
teguen les novetats de la temporada en 
matèria de world músic. És la nova ofi¬ 
cina d’Hace Color, situada al carrer 
Cardó del barri de Sants, on el Joni i 
l’Amparo, amb el suport de la Liuba i la 
Júlia, gestionen el mangement de 
grups com La Kinky Beat, Nour i Rauxa 

i coordinen les activitats editorials de la 
discogràfica Kasba Music. 

El cap visible d’Hace Color és el Jo¬ 
ni, conegut per la seva serietat a l’hora 
de treballar, el seu compromís a la pa¬ 
raula donada i la seva particular visió 
del negoci, en què es prioritzen les re¬ 
lacions personals per sobre dels inte¬ 
ressos més comercials del show busi- 
ness. Això, unit a la qualitat de les ban¬ 
des a les quals representa, dóna com a 
fruit que els grups d’Hace Color esti¬ 


guin obrint-se pas en els escenaris de 
tot el món. Però els inicis els hem de 
buscar uns quants anys enrere... 

DEL ‘P0G0’ AL ‘BAIL0TE0’ 

La vinculació del Joni amb els movi¬ 
ments artístics i alternatius va ser molt 
precoç. «Amb 14 anys», explica, «vaig 
sintonitzar Ràdio Pica i això em va mar¬ 
car per involucrar-me personalment». 
Aviat va començar a publicar el fanzine 
NDF (Ninos Drogados porFrank Sina- 
tra, una de les passions de la seva ma¬ 
re) , a realitzar el programa Idon’t care 
de Ràdio Pica i a muntar concerts de 
bandes com Kortatu, Tijuana in Blue i 
Maniàtica. Paral·lelament, va iniciar 
una carrera musical que va començar 
com a cantant i que acabà com a bai¬ 
xista de les bandes Juanito Piquete y 
los Mataesquiroles, D. B. S., Pixaman- 
dúrries i La Troupe Colors. 

Però el Joni penja el baix el 1996. 
Quan «arriben els Color Humano a 
Barcelona i es posen a assajar al local 
que teníem amb La Troupe Colors, co¬ 
menço a ajudar-los a l’escenari i quan 
se’ls acaben els concerts truco als 
meus amics de sempre per buscar més 
actuacions; de manera natural i sense 
plantejar-m’ho», recorda el Joni. «Em 
trobo fent de manàger.» D’aquí a do¬ 
nar forma a la promotora musical Ha¬ 
ce Color només hi ha un pas perquè: 
«Després de mig any ens trobem que 
comencem a tenir una petita estructu¬ 
ra i uns quants contactes i decidim que 
estaria bé aprofitar això per obrir una 
mica de camí i donar oportunitats a al¬ 
guns col·legues». Així sorgeixen col·la¬ 
boracions amb Amparanoia i Banda Ja- 
chís i es passa a representar professio¬ 
nalment bandes com Trimelón de 
Naranjus, Cheb Balowski, O’Jarbanzo 
Negro i Ràdio Raheem. 

Quan es viu l’eclosió del mestissat¬ 
ge, Hace Color es troba al rovell de 


Tou de la Barcelona bastarda o el 
Barcelona Sound però, «va sorgir ai¬ 
xí», aclareix el Joni, «encara que no va 
ser casualitat que ens involucréssim en 
una moguda nova que barrejava, en 
molt bona part, actitud punk i música 
que, entre d’altres, prenia com a refe¬ 
rents els Clash o Bob Marley». A partir 
d’aquí, les bandes funcionen i la pro¬ 
motora tira endavant cada cop amb 
més feina. Arriben moments assenya¬ 
lats, com el retrobament dels germans 
Muguruza, l’organització dels primers 
concerts de Manu Chao després que el 
conegut músic estigués cinc anys sen¬ 
se pujar a un escenari, la coordinació 
de la gira estatal de Jai Alai Katumbi Ex¬ 
prés (amb Manu i Fermin com a front- 
mans) o el tour «Inkomunikazioa» de 
Fermin Muguruza. 

‘MANAGEMENT’ I DISCOGRÀFICA 

El 2004 es fa una nou pas amb la fun¬ 
dació del segell discogràfic Kasba Mu¬ 
sic, que es va presentar amb l’edició de 
Made in Barna, primer CD de La Kinky 
Beat. Després, entre altres novetats, 
van venir dos treballs més de l’esmen¬ 
tat grup, el tercer de Cheb Balowski, 
Plou plom i, en paraules del Joni, van 
tenir «el plaer de treure el primer disc 
del grup de l’Inigo, Baleike de Sagar- 
roi, amb una discogàfrica de fora del 
País Basc o el subidón de poder publi¬ 
car el recopilatori en directe dels 15 
anys de Ràbia Positiva». Les referències 
més recents de Kasba Music són Kara¬ 
te Beat, de la Kinky Beat, i Huellas, de 
Zulú 9 30. Després de l’estiu pensen 
treure al mercat el segon disc de Nour, 
banda de Yacine Belahcene, cantant 
dels desapareguts Cheb Balowski. 

I, arribats aquí, el Joni mira el fútur 
d’Hace Color amb optimisme, sense 
presses, perquè, com manifesta, «hem 
tornat a Sants, el meu barri, i, de mo¬ 
ment, el primer és resituar-nos...». 

Directiva 
legal cap 


europea: una via 
a la nova esclavitud 



Tanca que delimita la frontera entre la Unió Europea i el Marroc a Melilla. ARXIU 


La recent aprovació de la 
Directiva del Retorn (o de la 
Vergonya , segons qui l'ano¬ 
meni) per la Unió Europea o 
les noves propostes del 
flamant ministre de Treball 
espanyol, Celestino Corbacho 
-ell mateix, immigrant anda¬ 
lús- en la línia d'expulsar els 
immigrats que perdin la feina, 
han posat damunt la taula el 
debat sobre la immigració. 

Guillem Sànchez i Barrull 

A la UE es calcula que hi ha vuit mi¬ 
lions de sense papers, una xifra que 
es vol reduir sigui com sigui. Fins ara, 
però, l’única via que s’explorarà per 
fer-ho serà la repressiva: més expul¬ 
sions, menys garanties judicials, més 
dificultats per regularitzar-se i més 
temps de retenció pel sol fet de no te¬ 
nir el visat en regla -cosa que jurídi¬ 
cament no és un delicte sinó una fal¬ 
ta administrativa. Les associacions de 
drets humans clamen pel que consi¬ 
deren la «desaparició de l’Europa 
dels drets». Però les crítiques arriben 
fins i tot del mateix Oriol Amorós, se¬ 
cretari d’Immigració de la Generalitat 
de Catalunya, el qual valora «negativa¬ 
ment» aquesta nova norma i creu que 
respon a un enfocament equivocat de 
la qüestió: «Europa encara pensa en 
la idea del retorn i aquest és un vell 
error que hauríem de reparar», ja que 
«molt pocs d’aquests processos mi¬ 
gratoris són reversibles». 

EL DEBAT OCULT 

Enmig de l’allau d’opinions sobre el 
tema n’hi ha una que passa gairebé 
desapercebuda: l’econòmica. Quin és 
l’impacte d’aquests milions de treba¬ 
lladors en el mercat europeu? No se 
sap. Senzillament, no s’ha fet cap es¬ 
tudi general, només n’hi ha de par¬ 
cials o locals. Com el que va dur a ter¬ 


me la Generalitat de Catalunya i que 
calculava que el 2005 l’aportació de la 
immigració en impostos i la seva des¬ 
pesa en serveis socials havia suposat 
un superàvit a favor de L Estat espa¬ 
nyol de 4.784 milions d’euros. 


Llavors, per què es tracta tan mala¬ 
ment una població tan favorable per a 
l’economia? Les associacions d’immi¬ 
grants tenen molt clara la resposta: 
«l’augment de controls no s’entén no¬ 
més com un gir neofeixista, sinó que 


es tracta d’instal·lar els fluxos migra¬ 
toris en sectors de treball i explotació 
molt concrets», explica Nicolàs Sgui- 
glia, de la Coordinadora d’Immi¬ 
grants de Màlaga. 


L'apunt 


Mobilitzacions 
contra la 'Directiva 
de la Vergonya' 
i els CIE 


Pau Urenya 

La resposta real que té aquesta 
directiva és, com sempre, al car¬ 
rer i per part de la gent que més 
la patirà, com ja patia aquest rè¬ 
gim fronterer fomentador de les 
desigualtats, les discriminacions i 
l’explotació. 

Tot i que difícilment visible en 
els mitjans de masses, hi ha 
hagut, i hi ha encara, una respos¬ 
ta bastant important i a escala 
europea (i americana) contra 
aquest nou atac als drets humans. 

Diverses manifestacions a dife¬ 
rents ciutats europees s’han seguit 
els darrers mesos, d’entre les 
quals cal destacar la gran manifes¬ 
tació unitària celebrada a 


Brussel·les el 7 de maig amb el 
lema «Non à la systématisation des 
camps!». A l’Estat espanyol, el 12 
d’abril hi va haver una manifesta¬ 
ció contra el centre d’internament 
d’estrangers (CIE) d’Aluche 
(Madrid), que va ser el detonant 
d’una vaga de fam a l’interior d’a¬ 
quest en denúncia dels maltracta¬ 
ments rebuts. El 5 de juny, a 
Barcelona, prop de 200 persones 
es van concentrar davant de la 
Delegació del Parlament Europeu 
sota el lema «Aturem la Directiva 
de la Vergonya , tanquem els cen¬ 
tres d’internament», en una acció 
unitària convocada per diverses 
entitats. El 21 de juny centenars 
de persones convocades per la 
REDI (Xarxa Estatal pels Drets dels 
i les Immigrants, en les sigles en 
català) es van concentrar i es van 
manifestar a diferents ciutats de 
l’Estat en el que és la «primera 
repulsa estatal a la regressiva 
Directiva de la Vergonya aprovada 


per la Unió Europea». I el 28 de 
juny hi havia convocada una 
assemblea pública d’immigrants a 
a la plaça Catalunya de Barcelona. 

Però també mar enllà, a Quito, 
hi va haver una marxa de familiars 
d’immigrants en què denunciaven 
que aquesta directiva era «una 
nova violació dels drets humans» i 
que aquesta mesura «l’únic que 
busca és esclavitzar encara més 
els nostres treballadors». 

El fet més rellevant és la des¬ 
trucció i l’incendi del CIE de 
Vincennes (París) arran de la mort 
d’un tunisià en circumstàncies 
estranyes. L’incendi, que tingué 
lloc durant l’amotinament dels 
detinguts, es produí el diumenge 
22 de juny mentre a fora es con¬ 
centraven centenars de persones 
contra els CIE i contra la 
Directiva, i va ser aprofitat per 
alguns detinguts per fugar-se (cosa 
que, com va dir aquell, és l’obli¬ 
gació de tota persona presa). 


ESPAI DE TREBALL 

Salaris 
precaris (i II 

i) 


Marc Faustino 


El perfil de les persones que, a 
l’Estat espanyol, cobren un salari 
mensual de 1.000 euros o inferior 
per grups d’edats és el de les més 
joves, ja no tan sols els menors de 
20 anys, sinó també els i les me¬ 
nors de 30 anys, les que en major 
percentatge reben salaris inframi- 
leuristes: el 86% dels i les menors 
de 20 anys i el 48% dels joves en¬ 
tre 20 i 29 anys. 

El nivell de retribució determi¬ 
na el nivell de vida i la posició so¬ 
cial de les persones, i la insegure¬ 
tat en la garantia de la quantia i la 
durada de la retribució impedeix 
la planificació de la nostra vida. I 
el mileurisme i l’inframileurisme 
són la realitat en què vivim moltes 
persones (per edat, per gènere, 
per ètnia, etc.). 

Malgrat això. les dades que l’or¬ 
ganisme estadístic de l’Estat espan¬ 
yol (INE) ha fet públiques aquest 
mes de juny, situen el salari mitjà 
de l’Estat espanyol en 2.500 euros 
mensuals, i la taxa interanual de re¬ 
visió salarial en el 5,1%. 

Aquestes dades reflecteixen 
que el repartiment salarial a l’Estat 
espanyol és absolutament injust 
entre els salaris més baixos i els sa¬ 
laris més alts. Les dades de l’INE 
obeeixen a una simple mitjana, 
sense distribuir quin és el percen¬ 
tatge real de les persones que co¬ 
bren 2.500 euros i a quines els ha 
repercutit aquest 5,1% en el crei¬ 
xement salarial. 

Les persones que participem en 
el món sindical ens esforcem a do¬ 
nar solucions a aquesta situació. 
Possibles respostes serien la millora 
del poder adquisitiu dels treballa¬ 
dors i treballadores, la reivindica¬ 
ció d’uns millors salaris, la reducció 
de les diferències entre les bran¬ 
ques d’activitat i l’assoliment d’una 
igualtat de salaris entre els grups i 
les categories professionals, tot fre¬ 
nant la dispersió salarial entre les 
més baixes i les més altes. 



ESPECIAL 100 LLUITES! 


lluites, milers de veus 

Cultura 


Nova 

companyia 
teatral a Sants 


Són moltes les persones que 
en alguna ocasió s'han iniciat 
en el món del teatre amateur 
a Catalunya fent obres com 
els Pastorets. Però intentar fer 
un pas més ja no és tan 
habitual. 

Agus Giralt 

Sants 


Amb aquests mateixos inicis, un grup 
d'actrius que participaven a les represen¬ 
tacions de la parròquia dels Dolors van 


decidir muntar la seva companyia pròpia. 
I per representar clarament que volien fer 
aquest pas i deixar de ser només «àngels 
o dimonis», van decidir anomenar-la 
Sense cua. 

El projecte es va iniciar ara fa un any i 
mig, quan les dites actrius van buscar la 
manera de poder representar noves 
obres. A causa dels alts preus de les esco¬ 
les de teatre i dels problemes d’horaris 
que presentaven certs tallers, van creure 
que la millor manera per poder interpre¬ 
tar les seves obres era autogestionar-se. 

Després d’incorporar un director artís¬ 
tic, es van centrar en la seva primera obra, 
Mascles , una adaptació de l’obra Homes , 
de T de Teatre, que inclou escenes de 
creació pròpia. 



Escena de Mascles, la primera obra interpretada per la companyia. COMPANYIA SENSE CUA 


La companyia Sense Cua va debutar 
amb gran èxit de públic a la Mostra de 
Teatre Jove de Badalona, i des de llavors 
no han parat. Així, el grup arribarà al bar¬ 
ri, on actuaran per primer cop al carrer. 


L’obra s’interpretarà el 25 d’agost, en 
plena celebració de la Festa Major de 
Sants, com a part de la programació d’ac¬ 
tes del carrer Finlàndia. Serà una bona 
ocasió per conèixer la nova companyia. 


L’estiu arriba als barris 



Actuació de la Colla de Diables de Sants a la revetlla de la plaça Osca. ORIOL RIGOLA 


Agus Giralt 

Sants 


L’arribada de la flama del Canigó, 
portada per membres del Cros Po¬ 
pular de Sants i de l’Esplai Xiroia, va 
encendre, el 23 de juny, les fogueres 
de les revetlles de Sants a diversos 
llocs: la Magòria, el Casinet d’Hosta- 
francs i la plaça Osca. La darrera ver- 
bena, organitzada pel Casal Inde¬ 
pendentista de Sants, va ser anima¬ 
da amb el concert de la formació La 
Carxofa, la Ceba i l’Allioli. 

A les Corts, el dia 28 es va cele¬ 
brar de nou el Foc i Rock, una au¬ 
tèntica jornada de cultura popular 
amb un taller de diables, una cerca¬ 
vila i els concerts dels conjunts Odi, 
Antiherois i Belda i els Badabadocs. 


Actuació de 
El sobrino 
del diablo a 
‘Divendres, 
faràndula’ 

A. G. Anales 

Sants 


Després de l’actuació que va protago¬ 
nitzar Pau Riba, obrint el cicle «Diven¬ 
dres, faràndula a Sants» (organitzat per 
l’Assemblea de Barri de Sants), va arri¬ 
bar el torn de El Sobrino del Diablo. 

La banda, que es caracteritza per les 
seves lletres plenes de sarcasme i per 
les seves melodies eclèctiques, va om¬ 
plir el Casinet d’Hostafrancs a l’actua¬ 
ció que es va celebrar el 6 de juny. 


La Mostra 
del Llibre 
Anarquista 
arriba a 
Sants 

or 

Sants 


Sovint la cultura que no combrega 
amb l’ordre imperant acostuma a 
passar desapercebuda. Afortunada¬ 
ment, de vegades, certes iniciatives 
trenquen aquesta barrera fent arri¬ 
bar les veus de la literatura crítica a 
un públic més ampli. Un exemple 
clar és la Mostra del Llibre Anar¬ 
quista, que tindrà lloc un cop més 
al nostre barri. 

La mostra, que arriba a la seva 
quarta edició, tindrà lloc del 30 de 
juny al 6 de juliol. Espais com el 
Centre Social de Sants, l’Espai 
Obert i, fins i tot, la plaça de Sants 
acolliran presentacions de llibres, 
debats i tallers diversos. 

Les presentacions s’han estruc¬ 
turat en diversos blocs temàtics: el 
feminisme, les crítiques a la civilit¬ 
zació, l’alliberament animal, la in¬ 
surrecció poètica, la premsa lliber¬ 
tària, la reestructuració urbana i 
l’expansió capitalista, les polítiques 
de gestió i de criminalització de la 
immigració, el nou colonialisme a 
l’Àfrica, les lluites autònomes i el 
terrorisme d’estat, i l’anarquisme i 
el situacionisme. 

A banda de les presentacions, la 
mostra es complementarà amb ta¬ 
llers per aproximar-se a la cuina ve- 
gana, per aprendre a digitalitzar lli¬ 
bres i per saber-los enquadernar. 
També es presentarà la Xarxa de Bi¬ 
blioteques Socials de Barcelona, hi 
haurà dinars al CSO La Farga els 
caps de setmana i els Accidents Po- 
lipoètics actuaran a l’Espai Obert. 


Més informació a: 
www.llibreanarquista.es.kz 


El mostrador 


E l cooperativisme i l’ecolo¬ 
gia estan d’enhorabona al 
Poble-sec, ja que un con¬ 
junt de veïns d’aquest 
barri s’han decidit a obrir 
una cooperativa de consum crític i 
responsable. El procés ja fa uns me¬ 
sos que va començar, i actualment ja 
té un grup compromès, format per 
una vintena de persones, que ha co¬ 
mençat les reunions i la cerca de lo¬ 
cal. El ritme de treball és engresca¬ 
dor, i ja tenen un acord amb un agri¬ 
cultor ecològic que els proveirà de 
fruita i hortalisses tan aviat com 
trobin local. 

La iniciativa d’obrir una coopera¬ 
tiva de consum al Poble-sec neix 
d’un grup de socis de Germinal 
Sants, veïns del Poble-sec, i que ha¬ 


Germinal 

Poble-sec 


Cooperativa Germinal 


vien de desplaçar-se setmanalment 
per fer la compra. Atès que el mateix 
barri no disposava d’una cooperati¬ 
va de consum crític i responsable, 
van decidir formar-ne una de nova 
amb un doble desig. El primer, dotar 
el barri veí d’una cooperativa de 
consumidors, per tal que les perso¬ 
nes interessades puguin sumar-se al 
moviment. El segon desig, que els ja 
implicats en el consum transforma¬ 
dor no hagin de sortir del seu barri 
per fer la compra. 

D’aquesta manera, la nova coope¬ 
rativa, formada per socis i per no so¬ 
cis de Germinal, va decidir comen¬ 
çar la seva activitat vinculada a Ger¬ 
minal i compartir els seus desigs 
d’ajuda mútua, ecologia i transfor¬ 
mació social. Cada centre d’activitat 


de Germinal és autònom i decideix 
per ell mateix, però es coordina amb 
la resta de centres en assemblees 
conjuntes per als objectius comuns. 

El grup està obert a la incorpora¬ 
ció de nous socis. Tothom qui esti¬ 
gui interessat a participar-hi, o que 



simplement vulgui més informació, 
pot adreçar-se a en Jef (jfguille- 
met@yahoo.es), apropar-se a la 
tauleta informativa que muntaran a 
la Festa Major del Poble-sec (18 i 19 
juliol, C/ Nou de la Rambla) o venir 
a Germinal Sants (C/ Rossend Arús, 
47; obert dimecres i dijous al ves¬ 
pre), on també hi trobareu la 
informació i el contacte. Us hi es¬ 
perem! 

Des de Germinal Sants us desit¬ 
gem la millor de les sorts. Trobarem 
a faltar molt els que marxeu (tot i 
que ens seguirem veient) però ens 
alegrem molt per tots vosaltres i 
pels qui us hi sumeu. Estem molt 
feliços de la vostra iniciativa i em¬ 
penta. Moltes felicitats, salut i força 
al Poble-sec! 

Arreu 


QUE ESTA PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 


Polèmica 
reobertura de 
l’aeroport de la 
Seu d’Urgell 


La història de la reobertura 
de l'Aeroport dels Pirineus- 
Andorra està marcada per la 
desinformació per part de 
l'Administració, el silenci 
dels polítics i les protestes 
creixents dels veïns. 

Pau Lozano 

Alt Urgell 


Fa més d’un any, el 8 de maig del 
2007, l’Incasòl (Institut Català del Sòl) 
comprava per vuit milions d’euros els 
terrenys de l’actual aeròdrom a la fa¬ 
mília Betriu amb la intenció de cons¬ 
truir-hi un nou aeroport, amb capaci¬ 
tat per rebre vols internacionals. Les 
168 hectàrees comprades representen 
tan sols el 85 % de la superfície de 198 
hectàrees que es preveu que ocupi la 
infraestructura. El conjunt del projec¬ 
te de reobertura de l’aeroport compta 
de moment amb un pressupost de 
116 milions d’euros. 

Ja en el primer moment, tant el lla¬ 
vors alcalde de la Seu d’Urgell, Jordi 
Ausàs (actualment conseller de Gover¬ 
nació), d’ERC, com el delegat de Polí¬ 
tica Territorial i Obres Públiques, Jordi 
Mas, del PSC, es mostraven molt satis¬ 
fets del pas i celebraven el gest de la 
Generalitat, tot i que la compra dels 
terrenys es feia sense l’existència de 
cap pla ni estudi que fes referència a 
la infraestructura, a la viabilitat o, en¬ 
cara menys, a l’impacte ecològic. 

INFORMACIONS GENS CLARES 

El termini d’al legacions al pla, que es 
va presentar a principis d’any, es va 
acabar amb les protestes del municipi 
de Montferrer i Castellbò, que dema¬ 
nava que es presentés un Pla director 
i un estudi de viabilitat. L’alcalde, Ra¬ 
mon Fierro, es queixava que «no és lò¬ 


gic que s’hagi estat treballant en tot 
moment d’esquena als consistoris». 

Aquesta manera de funcionar, basa¬ 
da en la desinformació i el secretisme, 
ha estat una constant durant tot el 
procés de reobertura de l’aeroport, 
segons denuncia l’Associació en De¬ 
fensa de l’Alt Urgell (AEDEAU), plata¬ 
forma que agrupa una cinquantena de 
veïns de l’Alt Urgell, especialment dels 
pobles més afectats, com ara Montfer¬ 
rer i Adrall. L’AEDAU, creada aquest 
2008 amb l’objectiu immediat de pa¬ 
ralitzar el projecte, es va presentar pú¬ 
blicament aquest abril amb l’inici d’u¬ 
na recollida de firmes en contra de la 
infraestructura aèrea. 

Un dels efectes de la reobertura de 
l’aeroport és la construcció d’un talús 
de 150 metres d’altura que arribarà 
fins al costat mateix de la població 
d’Adrall. Aquest talús és necessari per 
poder allargar la pista de vol i complir, 
així, les dimensions internacionals. 

Segons els estudis, es preveu que 
passin per l’aeroport uns 169 vols 
diaris, entre els comercials i els de 
passatgers. Aquests provocarien un 
impacte sonor considerable, especial¬ 
ment a Adrall, però també a la resta de 
la zona a causa de les maniobres d’a¬ 
terratge i d’enlairament. 

LA LLUITA CONTINUA 

L’AEDAU, a part de continuar amb la 
recollida de signatures, ha anat fent 
difusió de la problemàtica amb pan¬ 
cartes i cartells. El 14 de maig va con¬ 
vocar una concentració davant l’ajun¬ 
tament de Ribera d’Urgellet per recla¬ 
mar a l’alcalde un posicionament clar 
sobre Faeroport. Una de les principals 
demandes dels veïns és que s’obri un 
procés de participació ciutadana i que 
s’informi de la magnitud del projecte. 

L’Assemblea de Joves de l’Alt Urgell 
(AJAU) també s’oposa al projecte, ja 
que considera que està al servei dels 



Paratge de l’Alt Urgell que està en perill a causa de la reobertura de l’aeroport Andorra- 
Pirineus. INDYMEDIA BARCELONA 


interessos econòmics andorrans i que 
no respon a una necessitat alturge- 
llenca. En aquest sentit considera que 
«el projecte d’aeroport és una falta de 
respecte cap als alturgellencs, tenint 
en compte la marginació històrica de 
la nostra comarca pel que fa a les co¬ 
municacions. Cal recordar que aquí 
no sols no arriba el tren, sinó que a 
més a més els preus dels autocars són 
abusius i difícilment assumibles per a 
bona part de la població». 

En aquest sentit, i emmarcada dins 
de la campanya nacional de la CAJEI 
(Coordinadora d’Assemblees de Joves 
de l’Esquerra Independentista), el 
passat 3 de maig es va celebrar la ter¬ 
cera de les caminades en defensa del 
territori, que transcorregué entre la 
Seu d’Urgell i Vilanova de Banat. Una 
de les intencions d’aquesta marxa era 
la denúncia de la destrucció que pa¬ 
teix el territori, pel fet que aquest es 
gestiona només amb base a interessos 
privats. Una destrucció que, segons 
l’AJAU, tan sols beneficia uns pocs. 
Des de l’organització juvenil es recla¬ 


ma també que s’iniciï un procés de¬ 
mocràtic entorn del model socioeco- 
nòmic que es vol a la comarca i les di¬ 
verses infraestructures que requeriria. 

En aquest context de creixents pro¬ 
testes, el grup d’ICV de la Seu d’Urgell 
ha demanat que es creï una comissió 
per estudiar els impactes de la infraes¬ 
tructura. Segons el portaveu d’ICV 
«els resultats del treball de la comissió 
haurien de servir per esvair totes 
aquestes preocupacions». També ha 
recordat que sempre s’han posicionat 
a favor de la reobertura de l’aeroport. 

Tant des de l’AEDAU com des de 
l’AJAU, es proposa l’arribada del tren 
com una solució real i que suposaria 
un vertader impuls social i econòmic 
per a l’Alt Urgell. Aquesta opció ha es¬ 
tat desitjada pels alturgellencs durant 
anys, i fins i tot s’han arribat a fer estu¬ 
dis i projectes, però cap ha tirat mai 
endavant. 


Més informació a: 
www.ajau-ailf.tk 


Podrem treballar 
65 hores... 



Està a punt d’ar¬ 
ribar al Parla¬ 
ment Europeu 
una proposta 
dels ministres de 
treball on s’esta¬ 
bleix la jornada 
laboral màxima 
de 65 hores. 


... i no podrem portar 
els nostres pares 


Celestino Corba- 
cho mostra el seu 
acord amb la Di¬ 
rectiva europea 
de la Vergonya, 
que converteix 
les persones 
immigrades en 
delinqüents. 



SOLIDARITAT 


Tortura: 

207 denúncies 
al 2007 

El 26 de juny és el Dia Internacio¬ 
nal contra la Tortura i, malaurada¬ 
ment, hem de dedicar aquesta peti¬ 
ta columna a les 207 denúncies re¬ 
collides per la Coordinadora per la 
Prevenció de la Tortura durant el 
2007 als Països Catalans. 

El passat 12 de juny es va pre¬ 
sentar l’informe anual, on es cons¬ 
tata que les denúncies per aquesta 
pràctica han augmentat força en els 
darrers anys, no tant perquè hagi 
crescut el nombre de tortures, sinó 
perquè hi ha més consciència de la 
importància de denunciar-la als tri¬ 
bunals. La majoria de denúncies es 
van presentar a Catalunya (144), 
però al País Valencià se’n van reco¬ 
llir 56 i a les Illes, set. 

L’informe exposa que els Mossos 
d’Esquadra són el cos més denun¬ 
ciat a Catalunya, mentre que els 
funcionaris de presons ocupen el 
tercer lloc. En canvi, al País Valencià 
la policia local és la més denuncia¬ 
da. També es denuncia el fet que 18 
persones morissin quan es troba¬ 
ven sota custòdia d’algun funciona¬ 
ri públic (policia 0 funcionari de 
presons), el doble que l’any 2006. 


Fes-te amic o amiga de 

la Bu rxa* 

Les subscripcions a la burxa acompliran dos 
objectius: fer-la arribar allà on la seva 
distribució no arriba i contribuir 
econòmicament al seu manteniment. 

Es pot fer de diverses maneres: mitjançant 
correu convencional, per domiciliació 
bancària o manualment (pots deixar-ho al 
Terra d’Escudella, c/Premià,20). 

Així que ja saps! 


Nom_ 

Cognoms_ 

Carrer i número_ 

Codi Postal_Població. 

Telèfon_DNI_ 


Vull rebre la burxa a casa 


□ 


Amic/amiga de 

LA BURXA 


□ 

3 euros/mes 
(36 euros l’any) 


Col·laboració 
anual amb 

LA BURXA 

□ 

5 euros/mes 
(60 euros l’any) 


Aportacions 
voluntàries a 

LA BURXA 

_euros 

(escriure amb 
claretat) 


DOMICILIACIÓ BANCÀRIA 


Caixa/Banc 

Nom del titular 

CODI ENTITAT 

□ □□□ 

CODI SUCURSAL 

□ □□□ 

CODI SEGURETAT 

□ □ 

NÚM DE COMPTE 

□□□□□□□□□□ 

Es prega que entregueu fins a nova ordre els rebuts que 
presentarà la burxa 

Data 

Signatura 

la Burxa 

HORST STOWASSER: 

«Busquem una 
resposta llibertària 
a com viure una 
vellesa amb 
dignitat» 


L'escriptor alemany relata al 
seu penúltim llibre, Necessita 
l'anarquisme un tractament 
antiarrugues?, la seva darrera 
visita a Barcelona. Pinta un 
esquema de colors vius, ana¬ 
litzant la situació de l'anarco- 
sindicalisme a Catalunya i les 
experiències autogestionàries 
a la ciutat. Juntament amb 
altres companyes, acaba 
d'iniciar la Fase B del Projecte 
A, una experiència de convi¬ 
vència de gent en una casa 
comuna. El seu objectiu és 
presentar una alternativa de 
dignitat vital llibertària de cara 
al dilema d'una vellesa en la 
precarietat capitalista. Per par- 
lar-nos de tot això i participar 
a la Universitat Lliure d'Estiu 
ens visitaran el mes de juliol. 

Ferran Aguiló 

Sants 

Explica’ns la primera fase del 
Projecte A en els anys vuitanta i 
noranta. 

No va ser ni una organització ni un 
moviment, sinó un llibre llançat al 
món, fa un quart de segle, perquè de 
les seves idees se’n servís qui vulgués. 
La idea és molt senzilla: plantar les 
idees àcrates una altra vegada dins de 
la vida quotidiana, muntant projectes 
llibertaris pràctics que puguin res¬ 
pondre als problemes reals. 

Vinyeta 




El que va sortir a Neustadt, la ciu¬ 
tat on visc, va ser una xarxa d’empre¬ 
ses autogestionades, comunitats de 
convivència i iniciatives culturals i po¬ 
lítiques, tot això amb un fort toc eco¬ 
lògic. Això s’anomenava Wespe, que 
significa ‘vespa’. Va ser la lluna de 
mel, que va durar quatre anys. 

Però després hi va haver una crisi. 
Què va passar? 

Simplement ens vam barallar, el que 
passa sempre. El projecte va atraure 
els anarcopuristes com les mosques. 
No venien a treballar, sinó a compro¬ 
var que estàvem equivocats. La gent 
que acabava d’entrar al món llibertari 
l’abandonà fastiguejada. Jo també 
me’n vaig anar. 

«A Sants vaig 
poder veure que 
les utopies han 
tret arrels i han 
donat llavors» 

Però l’interessant és que les bases 
del projecte com a tal van sobreviure. 
La Wespe encara existeix. I pensem 
que precisament ara pot donar-se 
aquesta Fase B. 

Quina vinculació va tenir el 
Projecte A amb Catalunya? 

Des que el Projecte A es va presentar 
el 1984, va despertar molt interès en 
el món llibertari de molts països, 
però Catalunya va destacar des del 
principi de manera particular. Durant 
anys ens van visitar individus, grups i 
fins i tot delegacions de col·lectius. 

Horst Stowasser, impulsor del Projecte A i llibertari de toda la vida, ha publicat desenes 
de llibres àcrates. MEYER 


Quina imatge et vas endur de 
l’última visita a Barcelona? 

El que més em va agradar, per des¬ 
comptat, va ser el que vaig veure dins 
la Barcelona alternativa. Els grups de 
base, les cooperatives, les cases ocupa¬ 
des, els col·lectius autònoms, les inicia¬ 
tives de cultura, les empreses autoges¬ 
tionàries i els moviments de barri. 

El que més alegria i satisfacció em va 
causar va ser el barri de Sants, on vaig 
poder veure que les utopies que tu i jo 
i tants més estàvem incubant en el Pro¬ 
jecte A fa 15 anys han tret arrels i han 
donat llavors. 

Parlant de generacions, expli¬ 
ca’ns una mica més de la Fase B 
del Projecte A. 

Són dos factors els que la nodreixen. 
Per una part, s’ha produït el desenvolu¬ 
pament d’una nova generació de lliber¬ 
taris: gent d’una altra provinència polí¬ 
tica, que no havien viscut el desencant 
de la Wespe. L’altre factor és més banal: 
ens estem adonant que els llibertaris 
també envellim... Se’ns planteja la 
qüestió de com viure una vellesa en 
dignitat, i busquem una resposta lliber¬ 
tària, que per descomptat no pot con¬ 
sistir a aïllar els vells en asils. 

D’allà va sortir el Projecte de l’Eil- 
hardshofj una casa en la qual volem 
dur a terme una forma de convivència 
de totes les generacions. És gent d’en¬ 
tre 2 i 76 anys que no només construei¬ 
xen un model de convivència per a 
tots, sinó que també es manifesten cap 
enfora, surten junts al carrer a 
respondre els nazis, etc. 

Quina és la situació actual del Pro¬ 
jecte Eilhardshof? 

Hem currat durant tres anys, i el mes 
de juliol els primers pioners s’hi mu¬ 


daran. Esperem haver-ho acabat d’a¬ 
quí a dos anys. El 2010 crec que po¬ 
drem tornar a obrir la biblioteca de 
l’AnArchiv. La idea és establir-hi tam¬ 
bé una espècie de centre llibertari 
internacional, de recerca, debat i es¬ 
tratègia anarquistes. 

«Oferim una 
alternativa 
lliberària a les 
‘solucions 9 de 
Testat, les 
immobiliàries i 
els grans 
consorcis 
cristianosocials» 

Eilhardshof ha rebut molt de su¬ 
port. Com s’expliquen aquestes 
forces solidàries? 

La recepta en si és molt senzilla: només 
cal plasmar les idees en models pràc¬ 
tics, i així la gent reconeix l’atractiu de 
les nostres solucions. És llavors quan 
també començaran a entusiasmar-se 
per les idees que hi ha darrere. 

El problema de la vellesa actual¬ 
ment afecta centenars de milers de per¬ 
sones i el dia de demà, milions, segons 
el desenvolupament demogràfic. 
Nosaltres simplement oferim una alter¬ 
nativa lliberària a les solucions de l’es¬ 
tat, les immobiliàries i els grans consor¬ 
cis cristianosocials. 


Agenda 


[DIVENDRES 11 I18| 20.00] 


CINE FÒRUM: CICLE POLÍTIC 
DELS ANYS SEIXANTA-SETANTA 
Organitzen Polèmica i Etcètera 

[ESPAI OBERT] 


[DISSABTE 5 I TOT EL DIA] 


4T ANIVERSARI DE L’ASSEM¬ 
BLEA DE JOVES DE SANTS 
Olimpíades populars 

[PLAÇA OSCA] Dinar < 
germanor [PLAÇA MÀLAGA] 

Xerrada: «£ls símbols espa 
nyols a debat», a càrrec d'en 
Franki de Terrassa [PLAÇA OSCA] 
j Cercavila cap a Terrassa 

UNIVERSITAT LLIURE D’ESTIU 


Disseny i maquetació gràfica 

[ATENEU LLIBERTARI DE SANTS] 

Blk 1 I 

Català per a nouvinguts/des 

[CENTRE SOCIAL DE SANTS] 


[DIJOUS 10 | 20.00] 


Xerrada «Detenció i 
posterior procés judicial» 

[CSA CAN VIES] 


[DISSABTE 12 | 17.00] 


[CSA CAN VIES] 



Taller de construcció de webs 

[ATENEU LLIBERTARI DE SANTS] 


[DIMECRES 16 | 20.00] 


Xerrada «Ovejas, abejas y 
humanos» 


[CSA CAN VIES] 


[DIJOUS 17 | 20.00] 


Xerrada sobre els processos 
contra l'okupació 

[CSA CAN VIES] 

Taller de redacció de notícies 

[CSA CAN VIES] 


[DISSABTE 19 | 18.00] 


La radioactivitat i l'energia 
nuclear 



[CSA CAN VIES] 


[DIMARTS 22 | 19.00] 


Introducció a la llengua de 
signes catalana 

[CSA CAN VIES] 


[DIVENDRES 25 | 18.00] 


Taller de noves eines per tre¬ 
ballar cooperativament 

[ATENEU LLIBERTARI DE SANTS] 


L : TM 

Teatre de l'oprimit 


[CSA CAN VIES] 

Més informació i canvis 
d’última hora a: 
http://unilliure.sants.org 


[ CAN VIES Jocs Florals, 42 ] [ CENTRE SOCIAL DE SANTS Olzinelles, 30 ] [ CASAL INDEPENDENTISTA Premià, 31 ] [ ESPAI OBERT Violant d’Hongria, 71 ] [ LA CIUTAT INVISIBLE Riego, 35 ] [ TERRA D’ESCUDELLA Premià, 20 ] 
[ TETERIA MALEA Riego, 16 ] [ PIM PAM FILMS Valladolid, 25 ] [ CASTELLERS DE SANTS Vallespir, 28 www.borinots.cat ] [ DIABLES DE SANTS www.diablesdesants. org ] [ ATENEU LLIBERTARI Maria Victòria, 10 ] 











































